Diari Oficial de la Generalitat Valenciana


Sumari del DOGV 2977, del 23-04-1997 (1997/905152)

Diputació Provincial de Castelló.. Bases generals per a la provisió en propietat de places d'auxiliar administratiu.
--------------------------------------------------------------------------------------------------------------------

### Dades del document

Número de DOGV
:   2977

Data del DOGV
:   23-04-1997

Secció del DOGV
:   I. DISPOSICIONS GENERALS

Número del document
:   1997/905152


Data del document
:   25-02-1997

Organisme emissor


Tipus de document
:   Convocatòria

Anàlisi jurídica

 Descriptors 

:   * Castelló de la Plana
    * administració local
    * professió administrativa
    * concurs administratiu

Diputació Provincial de Castelló.. Bases generals per a la provisió en propietat de places d'auxiliar administratiu.  
Bases generals per a la provisió en propietat de places d'auxiliar administratiu.   
Primera. Característiques de les places  
1. Les places estan enquadrades en el grup D. Corresponen a l'escala d'administració general, subescala auxiliars d'administració general.  
2. L'horari que haurà de realitzar la persona aspirant que obtinga la plaça serà el legalment establit per aquesta Diputació, ajustant-se a les necessitats del servei.  
Segona. Requisits de les persones aspirants  
Les persones que desitgen prendre part en aquestes proves selectives hauran de complir els següents requisits:  
a) Ser espanyol o formar part d'alguns dels supòsits de la Llei 17/1993 de 23 de desembre.  
b) Tenir complits els 18 anys i no excedir d'aquella edat en què es puga accedir a la jubilació del Règim General de la Seguretat Social.  
c) Estar en possessió del títol de Graduat Escolar o equivalent, o complides les condicions per obtenir els documents acreditatius d'aquesta titulació en la data que finalitze el termini de presentació d'instàncies.  
d) No patir cap malaltia ni estar afectat per cap limitació física o psíquica incompatible amb l'exercici de les funcions, o que les impossibilite.  
e) No haver estat separat, mitjançant expedient disciplinari, del servei de cap administració pública, ni trobar-se amb inhabilitació per a l'exercici de les funcions públiques.  
Tercera. Sol·licituds  
1. Participants.  
Les persones que desitgen participar en les corresponents proves selectives hauran de sol·licitar-ho mitjançant el model general d'instància, adreçada al president de la Diputació de Castelló (Registre General), i adjuntar-hi el resguard justificatiu d'haver pagat els drets d'examen. Si el pagament s'efectuà mitjançant gir postal o telegràfic es consignarà el número de gir.  
Per a obtenir l'admissió i prendre part en les proves selectives, a més de les seues circumstàncies personals, les persones sol·licitants hauran de manifestar en les instàncies que compleixen tots i cadascun dels requisits exigits, referits sempre a la data d'expiració del termini assenyalat per a la presentació d'instàncies.  
2. Termini.  
El termini de presentació de sol·licituds serà de 20 dies naturals, comptats a partir del dia següent de la publicació de l'extracte de la convocatòria en el Butlletí Oficial de l'Estat.  
3. Lloc.  
Les sol·licituds s'hauran de presentar al Registre General de la Diputació de Castelló, o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
4. Drets d'examen.  
L'import dels drets d'examen i de formació de l'expedient per cadascuna de les proves selectives, es fixarà en la corresponent convocatòria, de conformitat amb el que disposa la disposició final tercera del Reial Decret 236/1988, de 4 de març, d'indemnitzacions per raó del servei, i solament podrà ser tornat quan la persona aspirant no siga admesa a les proves, per manca de requisits per participar-hi.  
Quarta. Admissió de les persones aspirants  
Finalitzat el termini de presentació de les instàncies, la Presidència dictarà una resolució, en el termini màxim d'un mes, on declararà aprovades les llistes de persones aspirants admeses i excloses, que es publicarà en el Butlletí Oficial de la Província i tauler d'anuncis de la Diputació, amb el nom i els cognoms de les persones admeses i excloses i, si escau, la causa de la no-admissió, indicant lloc, data i hora del començament de les proves selectives, així com la composició nominal del tribunal. Contra aquesta resolució es podrà presentar reclamació en el termini de 10 dies.  
Cinquena. Tribunal qualificador  
1. Composició.  
Presidència: el president o membre en qui delegue.  
Secretaria: un funcionari d'aquesta Diputació, designada per la Presidència de la corporació.  
Vocals:  
a) Un funcionari amb coneixements d'administració general i titulació suficient, de la pròpia corporació.  
b) Un representant del professorat oficial, designada per la Direcció General de la Funció Pública de la Conselleria de Presidència de la Generalitat Valenciana.  
c) Un representant de l'Administració del Consell de la Generalitat Valenciana, designat per la Direcció General d'Interior.  
d) El funcionari que ocupe la direcció del respectiu servei dins l'especialitat o, si no és possible, un tècnic superior o un expert designat per la Presidència de la corporació provincial.  
e) Un membre del conjunt de les seccions sindicals signants de l'acord per al personal funcionari d'aquesta Diputació, que haurà de ser necessàriament funcionari d'igual o superior categoria que la plaça convocada.  
2. Les vocalies hauran de posseir titulació o especialització igual o superior que l'exigida en aquesta convocatòria.  
3. Per a les proves específiques, el tribunal podrà disposar la incorporació als seus treballs d'assessors o assessores especialistes, d'acord amb el que estableix la legislació vigent.  
4. Abstenció i recusació.  
Quan concorresquen en els membres del tribunal alguna de les circumstàncies que estableix l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervenir-hi i notificaran aquesta circumstància a la Diputació Provincial; així mateix, els aspirants podran recusar-les en la forma que estableix l'article 29 de la citada llei.  
5. Constitució i actuació.  
Els tribunals no podran constituir-se ni actuar sense l'assistència de més de la meitat de les persones que els integren, titulars o suplents, indistintament. Així mateix estan facultats per resoldre les qüestions que puguen suscitar-se durant la realització de les proves, per adoptar els acords necessaris que garantisquen el degut ordre en aquestes en tot allò que no estableixen aquestes bases, i per a l'adequada interpretació de les bases específiques d'aquesta convocatòria.  
Totes les persones que siguen membres del tribunal tindran veu i vot, excepte la Secretaria que no tindrà vot. En cada sessió del tribunal podran participar els membres titulars presents en el moment de la seua constitució i si estan absents les persones suplents, sense que puguen substituir-se entre si en la mateixa sessió.  
Si constituït el tribunal i iniciada la sessió s'absenta la Presidència, aquesta designarà, d'entre les vocalies concurrents, la que la substituirà durant la seua absència.  
De cada sessió la Secretaria estendrà una acta, on es faran constar les qualificacions dels exercicis, i també les incidències i les votacions que es produïsquen.  
Les actes numerades i rubricades constituiran l'expedient que indicarà el procés selectiu realitzat.  
Si els membres del tribunal cessen una vegada iniciades les proves de l'oposició, en els càrrecs en virtut dels quals foren designats, continuaran exercint les funcions corresponents en els tribunals fins que acabe totalment el procés selectiu.  
Si per qualsevol motiu els membres del tribunal, la secretària o la persona que la substituïsca, no pogueren continuar sent-ne membres, amb independència de la responsabilitat en la qual incórreguen, i impedeixen la continuació reglamentària del procediment selectiu per manca de titulars o suplents necessaris, es consideraran vàlides les actuacions anteriors i previs els tràmits reglamentaris corresponents, es designaran les persones substitutes de les que hagen cessat, i posteriorment, es realitzaran les actuacions que falten fins l'acabament del citat procés selectiu.  
6. Indemnitzacions per raons del servei.  
Els membres del tribunal percebran les indemnitzacions que per raó del servei tinguen establides en el Reial Decret 236/1988, de 4 de març (BOE núm. 68, de 19.03.93, BOE núm. 73, de 26.03.93), o en la disposició aplicable en el moment de la realització de les proves selectives.  
La Presidència, una vegada conegut el nombre de persones aspirants, establirà el màxim d'assistència que cal meritar.  
El tribunal que actue en les proves selectives tindrà la mateixa categoria quarta, que es fixe per als que actuen en l'administració central de l'estat, d'acord amb l'article 33.2 del Reial Decret 236/1988, de 4 de març, revisat mitjançant Resolució de 22 de març de 1993 per acord del Consell de Ministres.  
Sisena. Començament i desenvolupament de les proves selectives  
El primer exercici començarà en les dates que s'anunciaran en la resolució per la qual s'aprova la llista de persones aspirants, i l'ordre d'actuació dels opositors s'iniciarà pel aquell el primer cognom del qual comence per la lletra que a l'efecte s'establisca cada any per Resolució de la Secretaria de l'Estat per a l'Administració Pública, apareguda en els butlletins oficials corresponents i continuarà per ordre alfabètic.  
El començament de la resta d'exercicis s'anunciarà solament al tauler d'anuncis de la Diputació i al local en què s'hagen realitzat les proves precedents, amb una antelació mínima de 12 hores si es tracta del mateix exercici i de 24 si se'n tracta d'un de nou.  
Entre l'acabament d'un exercici i el començament del següent haurà transcórrer un termini mínim de 72 hores i màxim de 45 dies naturals. Es podran reduir els terminis abans indicats si ho proposaren el tribunal i acceptaren tots els aspirants de manera unànime. Açò es farà constar en l'expedient.  
Els aspirants seran convocats en crida única. La no-presentació a qualsevol dels exercicis en el moment de ser cridades, comporta automàticament que decaiguen en els seus drets a participar en aquest exercici i en els successius, i en conseqüència, quedaran exclosos del procés selectiu. Amb tot, en els supòsits de cas fortuït o força major que hagen impedit la presentació dels aspirants en el moment previst pel tribunal, es podrà examinar discrecionalment els aspirants que no comparegueren quan van ser cridats, sempre que no s'haja finalitzat la prova corresponent, ni s'entrebanque el desenvolupament de la convocatòria, amb perjudici per a l'interés general o de terceres persones.  
El tribunal, tret de raons que justifiquen el contrari, adoptarà les mesures oportunes per a garantir que els exercicis siguen corregits sense conèixer la identitat de l'aspirant.  
Setena. Proves selectives i qualificació  
L'oposició constarà dels següents exercicis, de caràcter obligatori i eliminatori:  
Primer. Pràctic. Consistirà a transcriure amb una màquina d'escriure manual, el funcionament de la qual no exigisca la connexió a la xarxa elèctrica, un text que lliurarà el tribunal a l'inici de l'exercici, durant un temps màxim de 10 minuts. S'exigirà per superar aquesta prova que l'opositor aconseguisca una velocitat mínima de 250 pulsacions per minut.  
A aquest exercici els aspirants hauran d'assistir amb màquina d'escriure.  
Segon. Consistirà a contestar oralment, en un període de 30 minuts, dos temes extrets a la sort d'entre els compresos en el programa que figura com a annex a aquesta convocatòria. La realització d'aquest exercici serà pública i es valoraran els coneixements sobre els temes exposats.  
Tercer. Consistirà a desenvolupar per escrit, durant un període màxim de 60 minuts un tema assenyalat pel tribunal d'entre les matèries del programa, sense ajustar-s'hi a epígrafs concrets. Es valoraran els coneixements del tema, el nivell de formació general, la composició gramatical i la claredat d'exposició.  
L'aspirant que no obtinga 5 punts com a mínim, en cadascun dels exercicis, serà eliminada, i en aquest sentit, cada membre del tribunal qualificarà amb puntuació de 0 a 10 punts en cadascuna de les proves.  
La puntuació obtinguda en cada exercici serà la mitjana aritmètica de les puntuacions atorgades pels membres del tribunal; a aquests efectes no es tindran en compte la màxima i la mínima concedides, o, si escau, una de les que apareguen repetides com a tals.  
La puntuació total de cada aspirant serà la suma dels punts obtinguts en tots els exercicis.  
Vuitena. Publicitat de les qualificacions  
Acabada la qualificació, en el mateix dia en què s'adopten els acords corresponents, seran exposades al tauler d'anuncis i als altres llocs que assenyalen les lleis, les qualificacions de cada exercici de l'oposició.  
D'acord amb aquesta llista, s'elevarà a l'òrgan competent, a més de l'acta de cada sessió, la proposta de nomenament dels aspirants aprovats, sense que en cap cas puga el nombre d'aquests ser superior al de les places convocades.  
Novena. Presentació de documents  
En el termini de 20 dies naturals, a comptar des del dia següent de la publicació de la llista en el tauler d'anuncis de la Diputació, dels aspirants proposades pel tribunal, aquests hauran d'acreditar complir les condicions exigides en les presents bases.  
Les persones que formen part de la funció pública o estiguen contractades en règim laboral per organismes públics estaran exemptes de justificar les condicions i els requisits exigits i acreditats quan obtingueren el seu nomenament anterior; per tant hauran de presentar únicament, el certificat del ministeri, de la corporació o de l'organisme públic del qual depenguen, justificatiu de la seua condició de membre de la funció pública i de complir les condicions i requisits assenyalats.  
Tanmateix si en la convocatòria s'exigeixen condicions o requisits que no consten al seu expedient personal, aquests s'hauran d'acreditar de la forma abans indicada.  
La falta de presentació de la documentació dins del termini establit, excepte els casos de força major o quan de la presentació dels documents es deduïsquen el no-compliment dels requisits de la convocatòria o supòsits de falsedat en la declaració, originarà la invalidesa de les actuacions de l'aspirant. Açò comportarà la nul·litat subsegüent dels actes del tribunal en relació amb l'aspirant, i la impossibilitat d'efectuar el seu nomenament, sense perjudici d'altres responsabilitats en què haja pogut incórrer.  
Deu. Nomenament i presa de possessió i prestació de jurament o promesa  
Presentada la documentació pels interessats, i sent aquesta correcta, l'òrgan provincial competent autoritzarà la presa de possessió d'aquestes places.  
Els nomenaments seran notificats als interessats, que hauran de prendre possessió en el termini legalment establit; a continuació es publicarà aquest nomenament en el Butlletí Oficial de la Província.  
En el mateix termini, si escau, els interessats hauran d'exercir l'opció que estableix l'article 10 de la Llei 53/84, de 26 de desembre, d'Incompatibilitats del Personal al Servei de les Administracions Públiques. Qui, sense causa justificada, no prenga possessió dins del termini perdrà tots els drets derivats de la superació de les proves selectives i del subsegüent nomenament conferit.  
En l'acte de presa de possessió, l'interessat haurà de prestar jurament o promesa, d'acord amb la fórmula que estableix l'article 31.c) del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, i en el Reial Decret 707/79, de 5 d'abril (BOE núm. 83, de 06.04.89).  
Onze. Impugnació i revocació de les bases  
Contra aquestes bases que posen fi a la via administrativa es podrà interposar recurs contenciós administratiu, de conformitat amb l'article 37 de la Llei Reguladora de la Jurisdicció Contenciosa Administrativa, durant el termini de dos mesos, a comptar des del dia següent de la seua última publicació.  
Castelló, 25 de febrer de 1997.\_ El president: Carlos Fabra Carreras.  
ANNEX  
Programa  
Part primera: Dret polític i constitucional.  
Tema 1. La Constitució espanyola de 1978. Estructura i principis fonamentals. Drets i deures: la seua garantia i suspensió.  
Tema 2. La Corona. El poder legislatiu.  
Tema 3. El govern i l'administració de l'estat. El poder judicial.  
Tema 4. Organització territorial de l'estat. Els estatuts d'autonomia: significat.  
Tema 5. L'administració pública en l'ordenament espanyol. Administració de l'estat. Administracions autònomes. Administració local. Administració institucional i corporativa.  
Tema 6. Principis d'actuació de l'administració pública: eficàcia, jerarquia, descentralització, desconcentració i coordinació.  
Tema 7. Sotmetiment de l'administració a la llei i al dret. Fonts del dret públic.   
Tema 8. La persona administrada. Col·laboració i participació de la ciutadania en les funcions administratives.   
Tema 9. L'acte administratiu. Principis generals del procediment. Fases del procediment administratiu general. Els recursos administratius.   
Tema 10. Les formes d'acció administrativa. El foment. La policia. Serveis públics.  
Segona part: Administració local.  
Tema 1. Principis constitucionals del règim local espanyol. La província en el règim local. Organització provincial. Competències.  
Tema 2. El municipi. El terme municipal. La població. L'empadronament.  
Tema 3. Organització municipal. Competències. Altres entitats locals. Autonomia municipal i tutela.  
Tema 4. Ordenances i reglaments de les entitats locals. Classes. Procediment d'elaboració i aprovació.  
Tema 5. La funció pública local i la seua organització. Drets i deures dels funcionaris i funcionàries públiques locals. La seguretat social.  
Tema 6. Els béns de les entitats locals. Classificació d'aquestos i entitat jurídica.  
Tema 7. Els contractes administratius en l'esfera local. Formes de selecció de la persona contractista.  
Tema 8. Procediment administratiu local. El registre d'entrada i eixida de documents. Requisits en la presentació de documents. Comunicacions i notificacions.  
Tema 9. Funcionament dels òrgans col·legiats locals. Convocatòria, ordre del dia i certificats d'acords.   
Tema 10. Règim Jurídic de la despesa pública local. Els pressupostos locals.